Harilik valvik

Harilik valvik (Leucobryum glaucum) on sammaltaim valviku perekonnast.

Hariliku valviku levila on Põhja-Ameerikast Jaapanini."Turbasamblad ja valvik" Eesti Loodus 03/2004

Harilik valvik kuulub Euroopa elupaikade direktiivi neljandasse lisasse, mis reguleerib Euroopas veel üsna laialt levinud liikide ülemäärast kasutust ja nende kasvukohtade kahjustamist.

2020. aastal teda valiti Eestis aasta samblaks.Aasta sammal – 2020. Harilik valvik Looduskalender, 19.12.2019

Harilik valvik Eestis
Harilik valvik on ainus Eestis kasvav valvikuliik, seda võib leida peamiselt hajusalt Lääne-Eesti ja saarte metsades, sest ta eelistab niisket õhku.

Valvik kasvab heledate padjanditena, mille kõrgus võib ulatuda paarist sentimeetrist kuni meetrini ja ulatus ühest ruutsentimeetrist kuni 800 ruutsentimeetrini. Valvik kasvab aastas umbes ühe sentimeetri jagu.

Harilikku valvikut ohustavad metsatööd, aga ka mätaste lõhkujad. Valvik kuulub nii Eesti punase raamatu ohualdiste liikide nimestikku kui ka kaitsealuste liikide teise kategooriasse."Samblaid on nüüd kaitse all poole rohkem" Eesti Loodus 2012/12

Viited

Välislingid



Kategooria:Lehtsammaltaimed
Kategooria:Eesti samblad